פירוש נוסף ערך זה עוסק בנבחרת הגברים של קוריאה הדרומית בכדורגל. אם התכוונתם לנבחרת הנשים, ראו נבחרת קוריאה הדרומית בכדורגל נשים.

**נבחרת קוריאה הדרומית בכדורגל** היא נבחרת הכדורגל הלאומית של קוריאה הדרומית.

מבחינה היסטורית נחשבת נבחרת קוריאה הדרומית לנבחרת המצליחה ביותר באסיה, ולזכותה 10 הופעות בטורניר גביע העולם בכדורגל, יותר מכל נבחרת אסייתית אחרת. הישג השיא של הנבחרת במפעל היה במונדיאל 2002, שאותו אירחה יחד עם יפן. הנבחרת הודחה במונדיאל זה בשלב חצי הגמר, לאחר הפסד לגרמניה בתוצאה 1:0.

כמו כן, לזכותה של הנבחרת שתי זכיות בטורניר גביע אסיה, בשנים 1956 ו-1960.

הדירוג הנוכחי של נבחרת קוריאה הדרומית ברשימת הדירוג של פיפ"א, הוא המקום ה-22 בעולם, נכון ל-15 בפברואר 2024; הניקוד הוא 1,566.21 - עלייה של נקודה אחת לעומת ניקוד קודם. דירוג השיא 17 נמדד לראשונה בדצמבר 1998, והדירוג הנמוך ביותר 69 נמדד לראשונה בנובמבר 2014.

היסטוריה
--------

### השנים הראשונות

היכרותה הראשונה של קוריאה עם משחק הכדורגל נערכה בשנת 1882, כאשר אנשי צוות אונייה בריטיים שיחקו בעת ביקור בנמל אינצ'ון. בשנת 1921, נערך לראשונה טורניר כדורגל קוריאני ובשנת 1928 הוקמה התאחדות הכדורגל הקוריאנית שהקימה את הבסיס להפצת ופיתוח הכדורגל בקוריאה. אולם בשנת 1940 המושל של קוריאה ביטל את ההתאחדות. בעקבות הקמתה של רפובליקת קוריאה, ההתאחדות הורכבה מחדש בשנת 1948 והצטרפה לפיפ"א. באותה שנה, נבחרת קוריאה ערכה את הופעתה הבינלאומית הראשונה כאשר השתתפה באולימפיאדת לונדון. ההתאחדות הקוריאנית הצטרפה להתאחדות הכדורגל האסייתית בשנת 1954.

### 1954-1989

קוריאה הדרומית השתתפה לראשונה במונדיאל 1954, כנציגה האסייתית השנייה אי פעם שמתמודדת בגביע העולם, אחרי נבחרת הודו המזרחית ההולנדית שעשתה זאת ב-1938. היא הובסה בשלב הבתים 9-0 על ידי הונגריה ו-7-0 על ידי טורקיה. מאוחר יותר השתתפה קוריאה הדרומית בגביע אסיה הראשון שנערך בשנת 1956. קוריאה הדרומית זכתה בטורניר לאחר שסיימה בתיקו עם הונג קונג וניצחה את ישראל ודרום וייטנאם. שנתיים לאחר מכן, אירחה קוריאה הדרומית את גביע אסיה השני וזכתה גם בו, כשהיא מנצחת בכל משחקיה בטורניר. בטורנירים הבאים, לא הצליחה קוריאה הדרומית לשחזר את הצלחתה. בגביע אסיה שנערך בשנת 1964 הפסידה קוריאה הדרומית בכל משחקיה ולטורניר שנערך בשנת 1968 קוריאה הדרומית לא הצליחה להעפיל. קוריאה הדרומית התאוששה בטורניר שנערך בשנת 1972 וסימה במקום השני. קוריאה הדרומית שוב לא הצליחה להעפיל לטורניר בשנת 1976, אך סיימו במקום השני פעם נוספת בשנת 1980.

קוריאה הדרומית העפילה בפעם השנייה למונדיאל 1986, לראשונה מזה 32 שנים. טורניר זה היה מוצלח יותר מקודמו, אולם גם בו לא הצליחה קוריאה הדרומית לנצח אף משחק. זאת למרות שבנבחרת שיחק צ'ה בום-קון, אחד השחקנים האסייתים הטובים בזמנו. קוריאה הדרומית הפסידה 3-1 לארגנטינה, סיימה בתיקו 1-1 עם בולגריה והפסידה 3-2 לאיטליה. החל מטורניר זה החלה קוריאה הדרומית להעפיל בקביעות לטורנירי גמר גביע העולם. כעבור שנתיים העפילה קוריאה הדרומית לגמר גביע אסיה, אך הפסידה בבעיטות הכרעה מ-11 מטרים לערב הסעודית.

### 1990-2001

קוריאה הדרומית העפילה למונדיאל 1990, בו הפסידה בכל משחקיה לספרד 3-1, אורוגוואי 1-0 ובלגיה 2-0. כעבור שנתיים לא הצליחה קוריאה הדרומית להעפיל לגביע אסיה.

במונדיאל 1994 הצליחה קוריאה הדרומית להפתיע את ספרד, כאשר סיימה עימה בתיקו 2-2. הספרדים הובילו במשחק 2-0, אולם הונג מיונג-בו צמצם ל־2-1 כשנותרו 5 דקות לסיום המשחק וסאו יונג וון השווה בדקה ה־90 ל־2-2. בהמשך סיימה קוריאה הדרומית בתיקו נוסף, 0-0 עם בוליביה. במשחקה האחרון בשלב הבתים הפסידה קוריאה הדרומית לגרמניה 3-2 לאחר שכבר פיגרה במשחק 3-0. כעבור שנתיים הודחה קוריאה הדרומית ברבע הגמר של גביע אסיה.

לאחר מכן, מונה צ'ה בום-קון למאמן קוריאה הדרומית לקראת מוקדמות מונדיאל 1998. קוריאה הדרומית העפילה לטורניר הגמר, אך הפסידה במונדיאל למקסיקו 3-1 והובסה 5-0 על ידי הולנד. בעקבות התבוסה להולנדים, פוטר צ'ה בום-קון מאימון הנבחרת. במשחקה האחרון בשלב הבתים סיימה קוריאה הדרומית בתיקו 1-1 עם בלגיה. כעבור שנתיים הפסידה קוריאה הדרומית בחצי גמר גביע אסיה לערב הסעודית וסיימה במקום השלישי לאחר ניצחון על סין.

### מונדיאל 2002

קוריאה הדרומית נבחרה לארח את מונדיאל 2002 ביחד עם יפן. מכיוון שקוריאה הדרומית מעולם לא ניצחה משחק במסגרת המונדיאל, הציפיות מהנבחרת לא היו גבוהות. שנה לפני הטורניר, אירחו קוריאה הדרומית ויפן את טורניר גביע הקונפדרציות וקוריאה הדרומית השתתפה בו לראשונה. במשחקה הראשון הובסה קוריאה הדרומית 5-0 על ידי צרפת, אך בהמשך ניצחה 1-2 את מקסיקו ו־0-1 את אוסטרליה. למרות זאת, קוריאה הדרומית סיימה רק במקום השלישי בבית בגלל הפרש שערים נחות לעומת צרפת ואוסטרליה שסיימו מעליה עם אותו מספר נקודות.

קוריאה הדרומית פתחה את שלב הבתים במונדיאל בניצחון ראשון בתולדותיה במסגרת גביע העולם, 0-2 על פולין. במשחקה השני סיימה קוריאה הדרומית בתיקו 1-1 עם ארצות הברית. במשחקה האחרון בשלב הבתים התמודדה קוריאה הדרומית מול פורטוגל. במהלך המשחק נותרה פורטוגל ב-9 שחקנים, לאחר ששניים משחקניה הורחקו. פארק ג'י-סונג הבקיע בהמשך את שער הניצחון לקוריאה הדרומית שניצחה 0-1 ולראשונה בתולדותיה עברה שלב במסגרת המונדיאל. קוריאה הדרומית העפילה לשמינית הגמר מהמקום הראשון בבית.

בשמינית הגמר התמודדה קוריאה הדרומית מול איטליה במשחק שנוי במחלוקת. בשלב מוקדם במשחק, קיבלה קוריאה הדרומית, בהחלטה מפוקפקת של השופט, כדור עונשין מ-11 מטרים, אותו הדף השוער האיטלקי ג'אנלואיג'י בופון. בהמשך עלו האיטלקים ליתרון 1-0, אולם שתי דקות לסיום השווה סאול קי יון את התוצאה ל־1-1 והמשחק עבר להארכה. במהלך ההארכה, נפסל שער זהב חוקי למהדרין של נבחרת איטליה ושחקן נבחרת איטליה, פרנצ'סקו טוטי, הורחק בכרטיס אדום על התחזות, למרות שהילוכים חוזרים הראו בבירור כי הוא רק מעד. 3 דקות לסיום ההארכה הבקיע אהן יונג הוואן שער זהב לקוריאנים שקבע 1-2 והעלה אותם לרבע הגמר.

גם משחקה של קוריאה הדרומית ברבע הגמר מול ספרד היה שנוי במחלוקת ובמהלכו נפסלו שני שערים חוקיים של ספרד. המשחק הסתיים בתיקו 0-0 וקוריאה הדרומית ניצחה 3-5 בבעיטות הכרעה מ-11 מטרים והפכה לנבחרת האסייתית הראשונה שמעפילה לחצי גמר המונדיאל. בחצי הגמר הפסידה קוריאה הדרומית 1-0 לגרמניה ובמשחק על המקום השלישי הפסידה קוריאה הדרומית 3-2 לטורקיה. בכך סיימה קוריאה הדרומית במקום הרביעי. קפטן הנבחרת, הונג מיונג-בו, קיבל את כדור הברונזה כשחקן השלישי בטיבו במונדיאל והפך בכך לשחקן האסייתי הראשון הזוכה בפרס זה. בנוסף נבחר הונג, יחד עם יו סאנג צ'ול לנבחרת הטורניר. זו הייתה הפעם הראשונה בה כדורגלנים אסייתים נבחרים לנבחרת הטורניר. הטורניר המוצלח של קוריאה הדרומית גרם לעלייה בפופולריות המשחק במדינה. מאמן הנבחרת, חוס הידינק, הפך לגיבור לאומי בקוריאה הדרומית והיה לאדם הראשון שקיבל אזרחות כבוד בקוריאה הדרומית.

### מונדיאל 2006

לאחר מונדיאל 2002, התפטר חוס הידינק מאימון הנבחרת, למרות הפצרות נרחבות שיישאר. לאחר עזיבתו הושם דגש על מינוי מאמנים זרים לנבחרת.

קוריאה הדרומית העפילה למונדיאל 2006 והשיגה ניצחון ראשון במסגרת המונדיאל מחוץ ליבשת אסיה, 1-2 על טוגו משערים של לי צ'ון סו ואהן יונג הוואן. במשחקה השני סיימה קוריאה הדרומית בתיקו 1-1 עם צרפת, כאשר פארק ג'י-סונג מבקיע את שער השוויון 9 דקות לסיום המשחק. במשחקה האחרון הפסידה קוריאה הדרומית לשווייץ 2-0 וסיימה במקום השלישי בבית, לאחר שצרפת ניצחה במשחק המקביל את טוגו. שנה לאחר מכן סיימה קוריאה הדרומית בממקום השלישי בגביע אסיה.

### מונדיאל 2010

קוריאה הדרומית פתחה את שלב הבתים במונדיאל 2010 בניצחון 0-2 על יוון. בהמשך הובסה קוריאה הדרומית על ידי ארגנטינה 4-1. במשחקה האחרון בשלב הבתים סיימה קוריאה הדרומית בתיקו 2-2 עם ניגריה והעפילה לשמינית הגמר מהמקום השני בבית הודות לניצחונה של ארגנטינה על יוון במשחק המקביל. הייתה זו הפעם הראשונה שקוריאה הדרומית עוברת את שלב הבתים בטורניר המתקיים מחוץ לאסיה. בשמינית הגמר הפסידה קוריאה הדרומית לאורוגוואי 2-1. שנה לאחר מכן, סיימה קוריאה הדרומית במקום השלישי בגביע אסיה לאחר שהפסידה בחצי הגמר ליפן בבעיטות הכרעה מ-11 מטרים וניצחה את אוזבקיסטן במשחק על המקום השלישי.

### מונדיאל 2014

קוריאה הדרומית פתחה את שלב הבתים במונדיאל 2014 בתיקו 1-1 עם רוסיה. בהמשך הפסידה קוריאה הדרומית לאלג'יריה 4-2 ולבלגיה 1-0 וסיימה אחרונה בבית. בכך, לראשונה מאז מונדיאל 1998,קוריאה הדרומית סיימה את משחקיה במונדיאל ללא ניצחון. שנה לאחר מכן הגיעה קוריאה הדרומית לגמר גביע אסיה אך הפסידה בו 2-1 לאוסטרליה אחרי הארכה.

### מונדיאל 2018

קוריאה הדרומית פתחה את שלב הבתים במונדיאל 2018 בהפסד 1-0 לשוודיה. בהמשך הפסידה קוריאה הדרומית למקסיקו 2-1, אולם במשחקה האחרון ניצחה את אלופת העולם גרמניה 0-2 ובכך הודחה גרמניה מהמונדיאל לראשונה בשלב הבתים. למרות הניצחון המפתיע, קוריאה הדרומית סיימה במקום השלישי בבית ולא העפילה לשמינית הגמר.

### מונדיאל 2022

קוריאה הדרומית פתחה את משחקיה במונדיאל 2022 בתיקו 0-0 עם אורוגוואי ולאחר מכן הפסידה 3-2 לגאנה. במשחקה האחרון בשלב הבתים העפילה באופן דרמטי לשמינית הגמר לאחר שגברה על פורטוגל במשחק בו פיגרה 1-0 וניצחה 1-2 משער בתוספת הזמן של וואנג הי-צ'אן. בעקבות הניצחון של קוריאה הדרומית והתוצאה במשחק המקביל בבית, 0-2 לאורוגוואי על גאנה, העפילה קוריאה הדרומית מהמקום השני בבית בזכות כמות שערי זכות גבוהה יותר מאורוגוואי שסיימה עימה באותו מספר נקודות ובאותו הפרש שערים. בשמינית הגמר הובסה קוריאה הדרומית 4-1 על ידי ברזיל והודחה.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא הייתה חברה בפיפ"א |
| הממלכה האיטלקיתהממלכה האיטלקית 1934 |
| צרפתצרפת 1938 |
| ברזילברזיל 1950 | לא נרשמה |
| שווייץשווייץ 1954 | סיבוב ראשון | 2 | 0 | 0 | 2 | 0 | 16 |
| שוודיהשוודיה 1958 | רישום נדחה על ידי פיפ"א |
| צ'ילהצ'ילה 1962 | לא העפילה |
| אנגליהאנגליה 1966 | פרשה |
| מקסיקומקסיקו 1970 | לא העפילה |
| גרמניהגרמניה 1974 |
| ארגנטינהארגנטינה 1978 |
| ספרדספרד 1982 |
| מקסיקומקסיקו 1986 | סיבוב ראשון | 3 | 0 | 1 | 2 | 4 | 7 |
| איטליהאיטליה 1990 | סיבוב ראשון | 3 | 0 | 0 | 3 | 1 | 6 |
| ארצות הבריתארצות הברית 1994 | סיבוב ראשון | 3 | 0 | 2 | 1 | 4 | 5 |
| צרפתצרפת 1998 | סיבוב ראשון | 3 | 0 | 1 | 2 | 2 | 9 |
| קוריאה הדרומיתקוריאה הדרומית יפןיפן 2002 | מקום רביעי | 7 | 3 | 2 | 2 | 8 | 6 |
| גרמניהגרמניה 2006 | סיבוב ראשון | 3 | 1 | 1 | 1 | 3 | 4 |
| דרום אפריקהדרום אפריקה 2010 | שמינית גמר | 4 | 1 | 1 | 2 | 6 | 8 |
| ברזילברזיל 2014 | סיבוב ראשון | 3 | 0 | 1 | 2 | 3 | 6 |
| רוסיהרוסיה 2018 | סיבוב ראשון | 3 | 1 | 0 | 2 | 3 | 3 |
| קטר (מדינה)קטר (מדינה) 2022 | שמינית גמר | 4 | 1 | 1 | 2 | 5 | 8 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 11/22 | 38 | 7 | 10 | 21 | 39 | 78 |

* משחקי תיקו כוללים גם משחקים שהוכרעו בבעיטות הכרעה

כל גביעי אסיה
-------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| הונג קונג (1876–1959)הונג קונג (1876–1959) 1956 | **מקום ראשון** | 3 | 2 | 1 | 0 | 9 | 6 |
| קוריאה הדרומיתקוריאה הדרומית 1960 | **מקום ראשון** | 3 | 3 | 0 | 0 | 9 | 1 |
| ישראלישראל 1964 | מקום שלישי | 3 | 1 | 0 | 2 | 2 | 4 |
| איראן (1964–1979)איראן (1964–1979) 1968 | לא העפילה |
| תאילנדתאילנד 1972 | מקום שני | 5 | 1 | 2 | 2 | 7 | 6 |
| איראן (1964–1979)איראן (1964–1979) 1976 | לא העפילה |
| כוויתכווית 1980 | מקום שני | 6 | 4 | 1 | 1 | 12 | 6 |
| סינגפורסינגפור 1984 | סיבוב ראשון | 4 | 0 | 2 | 2 | 1 | 3 |
| קטר (מדינה)קטר (מדינה) 1988 | מקום שני | 6 | 5 | 1 | 0 | 11 | 3 |
| יפןיפן 1992 | לא העפילה |
| איחוד האמירויות הערביותאיחוד האמירויות הערביות 1996 | רבע גמר | 4 | 1 | 1 | 2 | 7 | 11 |
| לבנוןלבנון 2000 | מקום שלישי | 6 | 3 | 1 | 2 | 9 | 6 |
| הרפובליקה העממית של סיןהרפובליקה העממית של סין 2004 | רבע גמר | 4 | 2 | 1 | 1 | 9 | 4 |
| אינדונזיהאינדונזיה מלזיהמלזיה תאילנדתאילנד וייטנאםוייטנאם 2007 | מקום שלישי | 6 | 1 | 4 | 1 | 3 | 3 |
| קטר (מדינה)קטר (מדינה) 2011 | מקום שלישי | 6 | 4 | 2 | 0 | 13 | 7 |
| אוסטרליהאוסטרליה 2015 | מקום שני | 6 | 5 | 0 | 1 | 8 | 2 |
| איחוד האמירויות הערביותאיחוד האמירויות הערביות 2019 | רבע גמר | 5 | 4 | 0 | 1 | 6 | 2 |
| קטר (מדינה)קטר (מדינה) 2023 | חצי גמר | 6 | 2 | 3 | 1 | 11 | 10 |
| ערב הסעודיתערב הסעודית 2027 |  |  |  |  |  |  |  |
| **סה"כ** | 15/18 | 73 | 38 | 19 | 16 | 117 | 74 |

* משחקי תיקו כוללים גם משחקים שהוכרעו בבעיטות הכרעה

גביע הקונפדרציות
----------------

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 |
| ערב הסעודיתערב הסעודית 1997 |
| מקסיקומקסיקו 1999 |
| קוריאה הדרומיתקוריאה הדרומית יפןיפן 2001 | מארחת מונדיאל 2002 | סיבוב ראשון | 3 | 2 | 0 | 1 | 3 | 6 |
| צרפתצרפת 2003 | לא העפילה |
| גרמניהגרמניה 2005 |
| דרום אפריקהדרום אפריקה 2009 |
| ברזילברזיל 2013 |
| רוסיהרוסיה 2017 |
| **סה"כ** |  | 1/10 | 3 | 2 | 0 | 1 | 3 | 6 |

גביעי הזהב של CONCACAF
----------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארצות הבריתארצות הברית 2000 | סיבוב ראשון | 2 | 0 | 2 | 0 | 2 | 2 |
| ארצות הבריתארצות הברית 2002 | מקום רביעי | 5 | 0 | 2 | 3 | 3 | 7 |
| **סה"כ** | 2 הופעות | 7 | 0 | 4 | 3 | 5 | 9 |

* משחקי תיקו כוללים גם משחקים שהוכרעו בבעיטות הכרעה

שחקנים מפורסמים
---------------

* הונג מיונג-בו
* סאול קי יון
* צ'ה בום-קון
* פארק ג'י-סונג
* פארק צ'ו-יונג
* סון יונג-מין

סגל הנבחרת
----------

סגל הנבחרת לקראת משחקי מונדיאל 2022.

הנתונים מעודכנים ל-11 בנובמבר 2022.

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | קים-סונג ג'ו | 30 בספטמבר 1990 | 67 | 0 | ערב הסעודיתערב הסעודית א-שבאב |
| 12 | שוער | סונג בום-קון | 15 באוקטובר 1997 | 1 | 0 | דרום קוריאהדרום קוריאה ג'אונבוק יונדאי מוטורס |
| 21 | שוער | ג'ו יון-וו | 25 בספטמבר 1991 | 22 | 0 | דרום קוריאהדרום קוריאה אולסן יונדאי |
|  |
| 2 | הגנה | יון ג'ונג-ג'ו | 20 במרץ 1998 | 4 | 0 | דרום קוריאהדרום קוריאה סיאול |
| 3 | הגנה | קים ג'ין-סו | 13 ביוני 1992 | 61 | 2 | דרום קוריאהדרום קוריאה ג'אונבוק יונדאי מוטורס |
| 4 | הגנה | קים מין-ג'יי | 15 בנובמבר 1996 | 44 | 3 | גרמניהגרמניה באיירן מינכן  |
| 14 | הגנה | הונג צ'ול | 17 בספטמבר 1990 | 46 | 1 | דרום קוריאהדרום קוריאה דאיגו |
| 15 | הגנה | קים מון-וואן | 1 באוגוסט 1995 | 22 | 0 | דרום קוריאהדרום קוריאה ג'אונבוק יונדאי מוטורס |
| 19 | הגנה | קים יאנג-וון | 27 בפברואר 1990 | 96 | 6 | דרום קוריאהדרום קוריאה אולסן יונדאי |
| 20 | הגנה | קון קיונג-וון | 31 בינואר 1992 | 28 | 2 | יפןיפן גמבה אוסקה |
| 23 | הגנה | קים טא-וואן | 24 ביולי 1989 | 19 | 0 | דרום קוריאהדרום קוריאה אולסן יונדאי |
| 24 | הגנה | צ'ו יו-מין | 17 בנובמבר 1996 | 4 | 0 | דרום קוריאהדרום קוריאה טג'אן האנה סיטיזן |
|  |
| 5 | קישור | יונג וו-יאנג | 14 בדצמבר 1989 | 66 | 3 | קטארקטאר א-סד |
| 6 | קישור | וואנג אין-בום | 20 בספטמבר 1996 | 37 | 4 | יווןיוון אולימפיאקוס |
| 8 | קישור | פאיק סאנג-הו | 17 במרץ 1997 | 14 | 2 | דרום קוריאהדרום קוריאה ג'אונבוק יונדאי מוטורס |
| 10 | קישור | לי ג'אי-סונג | 10 באוגוסט 1992 | 64 | 9 | גרמניהגרמניה מיינץ |
| 11 | קישור | וואנג הי-צ'אן | 26 בינואר 1996 | 49 | 9 | אנגליהאנגליה וולבס |
| 13 | קישור | סון ג'ו-הו | 12 במאי 1992 | 15 | 0 | הרפובליקה העממית של סיןהרפובליקה העממית של סין שנדונג טאיסן |
| 17 | קישור | נא סאנג-הו | 12 באוגוסט 1996 | 24 | 2 | דרום קוריאהדרום קוריאה סיאול |
| 18 | קישור | לי קאנג-אין | 19 בפברואר 2001 | 6 | 0 | צרפתצרפת פריז סן-ז'רמן |
| 22 | קישור | קון צ'אנג-הון | 30 ביוני 1994 | 42 | 12 | דרום קוריאהדרום קוריאה קימצ'אן סנגמו |
| 25 | קישור | ג'אונג וו-יאונג | 20 בספטמבר 1999 | 9 | 2 | גרמניהגרמניה פרייבורג |
| 26 | קישור | סונג מין-קיו | 12 בספטמבר 1999 | 13 | 1 | דרום קוריאהדרום קוריאה ג'אונבוק יונדאי מוטורס |
|  |
| 7 | חלוץ | סון יונג-מין (קפטן) | 8 ביולי 1992 | 116 | 41 | אנגליהאנגליה טוטנהאם |
| 9 | חלוץ | צ'ו גו-סאנג | 25 בינואר 1998 | 16 | 4 | דרום קוריאהדרום קוריאה ג'אונבוק יונדאי מוטורס |
| 16 | חלוץ | הוואנג אוי-ג'ו | 28 באוגוסט 1992 | 49 | 16 | יווןיוון אולימפיאקוס |

שיאי שחקנים
-----------

נכון ל-6 בפברואר 2024.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**הונג מיונג-בו** שיאן ההופעות (136) במשותף בנבחרת דרום קוריאה בכל הזמנים.

| דירוג | שחקן | שנים | הופעות | שערים |
| --- | --- | --- | --- | --- |
| 1 | הונג מיונג-בו | 1990–2002 | **136** | 10 |
| צ'ה בום-קון | 1972–1986 | 58 |
| 3 | לי וון-ג׳יאה | 1999–2011 | **133** | 0 |
| 4 | לי יונג-פיו | 1994–2010 | **127** | 5 |
| 5 | קים הו-קון | 1971–1979 | **124** | 5 |
| 6 | **סון יונג-מין** | **2010–הווה** | **124** | 44 |
| 7 | יו סאנג-צ'ול | 1994–2005 | **122** | 18 |
| 8 | צ'ו יונג-ג׳ונג | 2008–2019 | **113** | 1 |
| 9 | קי סונג-יונג | 2008–2019 | **110** | 10 |
| 10 | **קים יאנג-וון** | **2010-הווה** | **108** | 7 |

### מלכי השערים

**צ'ה בום-קון** שיאן ההופעות (136) ומלך השערים (58) בנבחרת דרום קוריאה בכל הזמנים.

| דירוג | שחקן | שנים | שערים | הופעות | יחס |
| --- | --- | --- | --- | --- | --- |
| 1 | צ'ה בום-קון | 1972–1986 | **58** | 136 | 0.43 |
| 2 | וואנג סון-הונג | 1998–2002 | **50** | 103 | 0.49 |
| 3 | **סון יונג-מין** | **2010–הווה**  | **44** | 124 | 0.35 |
| 4 | פארק לי-צ'ון | 1969–1974 | **40** | 86 | 0.47 |
| 5 | קים ג׳יאה-האן | 1972–1979 | **33** | 57 | 0.58 |
| לי דונג גוק | 1998–2017 | **33** | 105 | 0.31 |
| 7 | צ'וי סון-הו | 1980–1991 | **30** | 103 | 0.29 |
| 8 | קים דו-הון | 1994–2003 | **29** | 72 | 0.4 |
| יו ג'ונג-מו | 1974–1986 | 84 | 0.35 |
| 10 | צ'וי יונג-סו | 1995–2003 | **27** | 67 | 0.4 |
| לי טיה-הו | 1980–1991 | 72 | 0.38 |
| קים ג'ין-גוק | 1972–1978 | 88 | 0.31 |

קישורים חיצוניים
----------------

ויקישיתוף מדיה וקבצים בנושא **נבחרת קוריאה הדרומית בכדורגל** בוויקישיתוף
* 

* אתר האינטרנט הרשמי של נבחרת קוריאה הדרומית בכדורגל
* נבחרת קוריאה הדרומית בכדורגל, ברשת החברתית אינסטגרם
* אתר ההתאחדות הכדורגל הדרום קוריאנית
* בן זגגי, עד הג'ונג האחרון: קוריאה הדרומית מחפשת מתנת פרידה למאמן, באתר nrg‏, 17 במאי 2010

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אסיה (AFC) |
| --- |
| 

|  |
| --- |
| אוזבקיסטן • אוסטרליה • איחוד האמירויות הערביות • איי מריאנה הצפוניים • אינדונזיה • איראן • אפגניסטן • בהוטן • בחריין • בנגלדש • ברוניי • גואם • הודו • הונג קונג • המלדיביים • הפיליפינים • וייטנאם • טאיוואן • טג'יקיסטן • טורקמניסטן • יפן • ירדן • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פלאו • פלסטין • פקיסטן • קוריאה הדרומית • קוריאה הצפונית • קטר • קירגיזסטן • קמבודיה • תאילנד • תימן |

 |